hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en hu en hu en hu en fr en hu en hu en hu en fr en hu en hu en hu hu hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. március 30. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2017. március 30.
CEU-ügy. Átalakul a bölcsődei rendszer. Pályázat a SZEF honlap megújítására. NILO.
Ötezer fővel nőtt a munkanélküliség
December-február átlagában 4,4 százalékos, vagyis több mint kétszázezer fős munkanélküliséget mért a Központi Statisztikai Hivatal (KSH), ami 0,1 százalékponttal, mintegy ötezer fővel magasabb az előző negyedévi adatnál, viszont az előző év hasonló időszakánál 1,7 százalékponttal, több mint hetvenezerrel kevesebb. A Nemzeti Foglalkoztatási Szolgálat adatai szerint egyébként most közel háromszázezren keresnek munkát.
Milliárdok vannak még a SZÉP-kártyákon
Több mint 4,2 milliárd forint idén május 31-én lejáró, 2015-ben kapott juttatás van még a Széchenyi Pihenőkártyákon – derült ki az MTI által megkérdezett kártyakibocsátók tájékoztatásából.
TSZSZ: megszületett a bérmegállapodás az MVM Csoportnál
Létrejött az MVM Csoportnál a 2017-2019-es bérmegállapodás, amelyben erre az évre 10, 2018-ra 9, 2019-re pedig 8 százalékos emelés szerepel – tájékoztatta az MVM Társaságcsoporti Szakszervezeti Szövetsége (TSZSZ) szerdán az MTI-t.
Az MVM Csoport cégeire vonatkozó keretmegállapodásról van szó, amely lehetőséget ad a munkahelyi szociális partnereknek bérmegállapodások megkötésére.
Gál Rezső, az MVM TSZSZ elnöke az MTI-nek elmondta: a megállapodásnak köszönhetően a március 31-ére, a Nemzeti Fejlesztési Minisztérium épülete elé tervezett tüntetés szükségtelenné vált, hiszen megoldódott a konfliktus.
A közlemény szerint a megállapodásról az MVM igazgatósága várhatóan a héten dönt, az MVM TSZSZ tagszakszervezetei pedig március 30-ig hozzák meg döntésüket, ezután várhatóak a helyi szintű tárgyalások és a megállapodások megkötése.
Győrben éri meg a legjobban, Szabolcsban a legkevésbé dolgozni
Több mint 60 ezer forint a különbség a legszegényebb és a leggazdagabb megyékben élők átlagbére között – derül ki a statisztikai hivatal adataiból, amelyeket a Magyar Nemzet vizsgált meg.
Formájában és felépítésében is átalakul a bölcsődei rendszer
A családi bölcsődét adómentes juttatásként biztosíthatja a munkáltató. Debrecenben tartanak információs napot március 30-án.
Kórházi osztályokat szüntetnek meg, kevesebb ágyon fogadnak beteget az intézmények időről időre, hogy elfedjék a mind nagyobb orvos- és ápolóhiányt. Emiatt nem csak a sorok nőnek, hanem a pácienseknek is mind messzebbre kell utazniuk az ellátásért.
Csiba Gábor megrendezte saját hattyúdalát
Csiba Gábor, a Borsod-Abaúj-Zemplén Megyei Kórház és Egyetemi Oktató Kórház április elsejéig még hivatalban lévő főigazgatója a saját hattyúdalát rendezte meg, amikor kedden vizitálni hívta a KDNP országos vezetőit: lássák, milyen korszerűvé tette azt az intézményt, ahonnét most felsőbb utasításra távoznia kell.
CEU – Reagált az Amerikai Nagykövetség
A budapesti Amerikai Nagykövetség ideiglenes ügyvivője, David Kostelancik nyilatkozatot tett közzé a kormány által tegnap benyújtott törvénymódosítási javaslatra, amelyben ugyan nem említik név szerint a Közép-európai Egyetemet (CEU), de nyilvánvalóan rá vonatkozik, az intézmény rektora ezért meg is kongatta a vészharangot a hallgatókhoz, tanárokhoz írt levelében.
CEU – Balázs Péter: csak Magyarország veszíthet
Várjuk ki a végét – reagált higgadtan a CEU ellehetetlenítését szolgáló törvénytervezetre lapunknak Balázs Péter. A volt külügyminiszter, a CEU oktatója azt mondta: az a benyomása, hogy nem a CEU szétverése a cél, hanem kifejezetten Soros György, s minden intézmény, illetve szervezet a célpontja a kormányzati hadjáratnak, amely a lényegi politikai problémákról igyekszik elterelni a figyelmet Magyarországon.
CEU – Palkovics tovább magyarázkodik
Nem lehetetleníti el a működést, nem diszkriminatív és nem a Budapesten működő Közép-Európai Egyetem (CEU) ellen szól a felsőoktatási törvény kezdeményezett módosítása – jelentette ki az ATV csütörtök reggeli műsorában Palkovics László oktatási államtitkár, aki szerint nincs rá ok és kicsi is a veszélye annak, hogy az intézmény elhagyja Magyarországot.
Kunhalmi: A CEU-ügy csak gumicsont
Gumicsontnak tartja a CEU ügyét a szocialisták fővárosi elnöke. Az ellenzéki politikus szerint a Fidesz politikája arról szól, hogy mindig kell valami ellen harcolni, ezért lehet még célkeresztben az egyetem. Kunhalmi ugyanakkor hangsúlyozta: már több kommunista és Soros-árva van a Fideszben és a kormányban, mint az összes többi pártban együttvéve, példaként az MSZMP-titkár Pintér Sándor belügyminisztert és a Soros-ösztöndíjas Orbán Viktort említette.
ÉSZT: Kérjük a kormányt, hogy a keresse a megegyezést a külföldi felsőoktatási intézmények magyarországi működésével kapcsolatban
Az Értelmiségi Szakszervezeti Tömörülés (ÉSZT) kéri a kormányt, hogy gondolja át és vonja vissza a tegnap este benyújtott 2011. évi CCIV. törvény módosítását.
Az ÉSZT véleménye, hogy minden Magyarországon működő, komoly eredményeket elérő felsőoktatási intézmény az ország jövője szempontjából kiemelten fontos. Ezért úgy véljük, hogy az Európai Unión kívüli külföldi felsőoktatási intézmények éppen olyan fontos szerepet játszanak hazánk felsőoktatásában, mint a többi egyetem.
Kérjük, hogy ne politikai érdekek, hanem össztársadalmi értékek mentén döntsön a kormány az Európai Unión kívüli külföldi felsőoktatási intézményekről!
Az ÉSZT a szolidaritásáról biztosítja ezen intézmények diákjait és oktatóit!
Visszahívta elküldött dolgozóit a Pető Intézet
Pár héttel a felmondások után kedden visszahívták dolgozni a Pető Intézetbe azokat, akik a megalázó feltételek miatt nem voltak hajlandóak aláírni a fizetéscsökkentéssel és a kötelező óraszámuk növekedésével járó új munkaszerződésüket – tudta meg az index.hu.
Újra misézhet a pap, aki Habonyról kérdezte Orbánt
Április 1-től újra szolgálatba léphet Cseh Péter Mihály szekszárdi római katolikus pap, miután az ellene indult vizsgálat március 27-én lezárult. Cseh még tavaly, “Péter atya” néven futó videóblogjában tette fel az Orbán Viktor kormányfőnek címzett kérdést: “kicsoda Habony Árpád” – emlékeztet a hvg.hu.
Színházon belüli agresszió – Közös nyilatkozatot adtak ki a színészek
Közös nyilatkozatban foglaltak állást szerdán a Kolozsvári Állami Magyar Színház színészei a színházon belüli agresszióval szemben.
Rövidesen befejeződik a Malév felszámolása
Öt év után rövidesen lezárul a Malév „f.a.” felszámolása. Kizárólag a dolgozóknak juttattak csekély összeget, de ők is elégedetlenek, és bizonyára az orosz állami bank sem mond le a pénzéről.
Nagypéntek helyett nagyszombaton kell dolgozni?
Az ATV Start vendége Sáling József elnök, Kereskedelmi Alkalmazottak Szakszervezete.
Pályázati felhívás a SZEF honlap megújítására
A pályázati felhívás célja a Szakszervezetek Együttműködési Fóruma jelenleg működő honlapjának megújítása, újra tervezése és programozása. Ennek keretében a keretrendszer korszerűsítése, az arculati elemek megújítása.
Duló Károly kötettel tiszteleg, bemutató: ma
A magyar mozgókép mesteréről, Szécsényi Ferenc Kossuth-díjas operatőrről, a szakszervezeti vezetőről. A Filmművészek és Filmalkalmazottak Szakszervezete és a Gondolat Kiadó 2017. márc. 30-án, csütörtökön 15.30-tól a Művészeti Szakszervezetek Székházába (1033 Bp., Vörösvári út 101.) könyvbemutatóra hívta az érdeklődőket.
A Nemzeti ILO Tanács 2016. évi tevékenységéről
(Dr. Agg Géza beszámolója)Öt ülést tartottak az év elején elfogadott munkaterv alapján. A Budapesti Regionális ILO Iroda közreműködésével egy szemináriumot rendeztek ”Jogszerű és biztonságos foglalkoztatás” címmel.
Kiáltvány az igazságos mobilitásróI
Az állampolgárok EU-n belüli szabad mozgása egyike az alapvető szabadságoknak és legnagyobb eredményeknek. Európában több mint 10 millió ember mobil munkavállaló és ez a szám növekszik. Ugyanakkor a valóságban a mobil munkavállalók körülményei gyakran bizonytalanok.
Az Európai Szakszervezeti Szövetség kampányt hirdetett a munkavállalók béreinek emelésére.
Kiábrándító ábra a leszakadásunkról: kevésbé hatékonyak a magyar dolgozók
A legfrissebb adatok szerint 2015-ben tovább csökkent a magyar dolgozók termelékenysége. Vagyis hiába robogunk a teljes foglalkoztatottság felé, a hatékonyságban a sor végén kullogunk.
A munkahelyek harmadát viszik a robotok
A jelenlegi brit munkahelyek 32 százalékát robotok „tölthetik be” 2030-ra a pénzügyi és biztosítási szektorokban a PricewaterhouseCoopers tanulmánya szerint. Brexit ide vagy oda, London továbbra is a világ pénzügyi központjának számít, így jó indikátor lehet abban a tekintetben, mi várható a világ többi részén.
Megnyílt a világ első robotkávézója
A Facebook első komoly támogatója, Peter Thiel is befektetett abba a robotkávézóba, amely nemrég nyílt meg San Franciscóban. A Cafe X nevű, büfészerű kávézóban egyetlen robotkar készít el óránként akár 120 kávét is.
Lehet tiltakozni Orbánék ellen
Az alapvető jogok biztosának jelentése az október 23-i állami rendezvény biztosításáról, és az ott esett jogsértések megítéléséről teljes mértékben alátámasztja a Társaság a Szabadságjogokért (TASZ) álláspontját: az állami rendezvény mindenkié, az államnak mindenki véleményét a tartalmától függetlenül biztosítania kell, és az állami rendezvények biztosítási feladatait, ha alapvető jogok érintettek, nem szervezheti ki magáncégeknek – írta a TASZ. A jogvédő szervezet a tavaly október 23-i Kossuth téri események miatt fordult a Székely Lászlóhoz.
Jót tett Botka László – Erősödött az MSZP
Az MSZP kicsit erősödött Botka László színre lépése után, a Momentum Mozgalom pedig 2 százalékon áll. Csak a 64 évnél idősebbek között vannak többségben azok, akik baloldali-liberális kormányt látnának szívesen – számolt be a 24.hu a Republikon Intézet közvélemény-kutatása alapján.
Még mindig nagy a Fidesz-előny
Továbbra is enyhén hullámzik a Fidesz támogatottsága, most éppen 27-ről 26 százalékra csökkent a tábora – derült ki a ZRI Závecz Research Intézet március közepi közvélemény-kutatásából.
9 nyomozás, 4 vádemelés a Korrupcióinfó eddigi mérlege
Csepreghy Nándor miniszterhelyettes szerint „anderseni magasságokba emelkedik” Hadházi Ákos, az uniós források felhasználásaival kapcsolatos korrupciós vádjait illetően. Az LMP társelnöke az ATV Start című reggeli műsorában erre úgy reagált, hogy eddig hatvan korrupcióinfót tartott, és ezekből összesen csak egyszer lett sajtóper, és azt is megnyerte.
Korrupcióinfó – Patyomkin-üzemekre folyik el a pénz
Az LMP társelnöke szerint a gazdaságfejlesztésre szánt uniós források alibiberuházásokra folynak el, a pénzek zömét olyan üzemekre adják, amelyek soha nem lesznek versenyképesek.
Újabb milliárddal drágul a vizes vb
Összesen nettó 1,1 milliárd forint értékben kötött újabb szerződéseket a Bp2017 Világbajnokság Szervező és Lebonyolító Nonprofit Kft. – derült ki az EU-s közbeszerzési értesítő legfrissebb számából. Egészségügyi szolgáltatásokra 833,5 milliót, a margitszigeti Casino melléképületére 282 millió forintot költenek.
Bírságolási balhé – Tarlós és Pintér egyetért?
Akár az államkassza bevételeinek növelése is állhat Tarlós István és a közterület-felügyelet között kipattant, a kamerás bírságok megfizetése körüli balhé mögött. A főpolgármester teljes mellszélességgel támadja a felügyeleteket és kelt hangulatot az egyébként sem túlságosan népszerű önkormányzati szervezetek ellen, az összevissza szabályozás ugyanakkor nem feltétlenül igazolja őt.
Nemzeti konzultáció: Az álcivil szervezetekről is kérdez a kormány
Az ATV Start vendégei Pardavi Márta társelnök, Helsinki Bizottság és Orbán Balázs főigazgató, Migrációkutató Intézet.
Ujhelyi: valódi kérdésekről kellene konzultálni
A Brexit-tárgyalás hosszú és kemény politikai csatákat hozó folyamat lesz, amelynek alapját egy olyan populista, illiberális és az Uniót hazug módon támadó kampány adta, amely bizonyíthatóan megvezette a brit választókat. „Ma már tudjuk, hogy nem csak a főszereplők, de a választók többsége is visszafordítaná az idő kerekét és a maradás mellett voksolna.
Ez a hazug, megvezető kampány nekünk is tanulsággal kell szolgáljon. Az a fajta, közpénz-milliárdokból finanszírozott új kormányzati kampány, amely Brüsszel ellen hergeli a magyarokat, ugyanolyan felesleges és félrevezető, mint a brit Brexit-szólamok voltak” – fogalmazott Ujhelyi.
Rövid pórázon tartanák a médiát
Nincs gazdasági racionalitása a reklámadó tervezett drasztikus emelésének – mondják az ágazati szereplők. Nem véletlen az sem, hogy ez a kérdés a választások előtt alig egy évvel került ismét elő. Nincs más célja az intézkedéseknek, csak hogy rövid pórázon tartsák a médiacégeket, ráadásul az adóemelésnek számos kormánykritikus vállalkozás eshet áldozatul
HVG-tulajdonos: a politikai nyomulás egyre szégyentelenebb
Az állam a gazdasági erejét használva befolyásolná a hazai médiumokat. Szauer Péter a Médiapiacnak azt mondta, a mostani politikai nyomulás egyre kendőzetlenebb, szégyentelenebb, a manipulációk pedig oda vezetnek, hogy folyamatosan csökken a piaci szereplők száma.
Reklámszövetség: meg kell szüntetni a reklámadót
A Magyar Reklámszövetség (MRSZ) és társszövetségei szerint a kormány a reklámadó 9 százalékra emelésével hadat üzent a hazai média iparnak. Továbbra is úgy látják, hogy a reklámadót meg kell szüntetni, mert nemcsak az iparágra káros, hanem a teljes magyar gazdaságra, ahogy ezt az MRSZ reklámgazdasági hatástanulmánya is alátámasztotta – közölték a szövetségek.
Törvénytelen a Hóman Bálint Alapítvány
Az Akadémia után a bíróság is megállapította, hogy a Hóman Bálint Alapítvány elnevezése jogszabályba ütközik.
Horthy-szobor: Pert nyert a Hit Gyülekezete
A Fővárosi Törvényszék és a Fővárosi Ítélőtábla után a Kúria is elutasította a Szabadság téri Református Egyházközségnek a Hit Gyülekezete egyház ellen indított keresetét – írja az MTI.
„Édes fiam, ha pofon kell, csak szólj”
Felavatták Papp László szobrát a XII. kerületi Gesztenyés kertben. Korábban Angyalföldön is szobrot állítottak tiszteletére. Az ő nevét viseli Magyarország legnagyobb fedett csarnoka. A fia szerint még egy olyan ökölvívó, mint édesapja, nem fog születni. Erdei Zsolt pedig tiszta szívű, önzetlen emberként emlékezett meg a háromszoros olimpiai bajnokról.
L. Simon: Miért ne kaphatnának uniós támogatást a gazdálkodó politikusok?
Alanyi jogon jutnak évente több tízmillió forinthoz azok a képviselők és kormánytagok, akik mezőgazdasággal foglalkoznak. A DK törvényben tiltaná meg, hogy aktív politikusok állami forrásokra pályázhassanak. A Jobbik a “földesúradó” bevezetését és vagyonelkobzást is szeretne.
Külön dísztermet és könyvtárat is kap Kövér László
Rezidenciát kap az Országgyűlés elnöke a Kossuth tér közelében – tudta meg a Hvg.hu. Kövér László a Balassi utcában költözhet majd be egy négy hálószobás lakásba, ahol külön díszterem és könyvtár szolgálja majd a kényelmét. Kövér egyébként jelenleg a Csepel-szigeten lakik, felesége a szigetszentmiklósi kormányhivatal vezetője. A párnak három nagykorú gyereke van.
Roppant kellemetlen bejegyzés került Orbán Viktor vejének, a Tiborcz István résztulajdonában lévő családi társaság cégbizonyítványára. A dokumentumok arról tanúskodnak, hogy az ES Hungary Kft.-nél tavaly tavasszal végrehajtást rendelt el a Nemzeti Adó- és Vámhivatal (NAV) Fejér megyei hátralékkezelési osztálya. Az a papírokból nem derül ki, hogy pontosan miért is történt az intézkedés, valamint mekkora összeggel volt „adós” az ES Hungary Kft.
Támadás az ukrajnai lengyel konzulátus ellen
Diplomáciai feszültséget szült Lengyelország és Ukrajna között a nyugat-ukrajnai Luck városában található lengyel konzulátus elleni támadás. Kijev Oroszországot gyanítja a történtek mögött, a varsói nyilatkozatok óvatosabbak és kétértelműbbek.
Sikeres a korrupció elleni fellépés
Az elemi logika és a történelmi tények is azt mutatják: az olasz, és a többi hasonlóan korrupt „régi pártrendszert” a korrupció, és nem a korrupció-ellenes föllépés zilálta szét – írja egyebek között Magyari Nándor László az olasz történész, StefanoBottoni Szép Szóban megjelent interjújára reagálva. A Kolozsvári Babes-Bolyai Tudományegyetem oktatója szerint a romániai közéleti korrupció visszaszorítását célzó politikák és azok civil társadalmi, mozgalmi támogatása megalapozott, sőt hatékony és sikerrel kecsegtet.
Megjött az eredmény: Tényleg silányabb termékeket árulnak Magyarországon
Kettős mérce működik az európai élelmiszerpiacon, és ezt a Nemzeti Élelmiszerlánc-biztonsági Hivatal (Nébih) most lezárult átfogó hatósági élelmiszer-minőségi vizsgálata is megerősítette, alátámasztva a korábbi vizsgálat eredményét – közölte a földművelésügyi miniszter szerdán Budapesten, sajtótájékoztatón.
Tarlós: Ha két hét múlva is megáll egy metrókocsi, felteszem a kezemet
Ha két hét múlva is minden nap megáll egy felújított metrószerelvény a 3-as vonalán, akkor Tarlós István felteszi a kezét, de addig a főpolgármester szerint időre van szükség a rendszer „gyermekbetegségeinek” leküzdéséhez. A Hír TV-ben a városvezető arról is beszélt, hogy a közterület-felügyelet, noha általánosítani nem lehet, a pénzbehajtásra megy, sokszor jogtalanul. A Római-partra tervezett védvonal kapcsán pedig úgy szólt, elkövettek egy hibát.
Kapjanak-e ingyen gyógyszert a gazdag nyugdíjasok?
Az elmúlt hetekben az MSZP miniszterelnök-jelöltje „Fizessenek a gazdagok” címmel hirdetett új politikát. Pár napja pedig a szocialisták elnöke beszélt arról, hogy 65 év felett a gyógyszer ingyenes lesz mindenkinek. A Policy Agenda azt vizsgálta meg, hogy a két üzenet megfér-e egymás mellett, azaz: mi lesz a 65 év feletti gazdagok gyógyszerével?
Bátor a magyar, de belehal
Rekord szezont tudhat maga mögött az influenza. A tavaly előtti hat-nyolcezer többlet halálozással járó járvány után idén is csaknem ennyien haltak meg. Ám ez a veszély sem tudta megijeszteni a magyarokat: az állam biztosította térítésmentes influenza-elleni védőoltás fele megmaradt.
A gázkonvektort kivették a programból
A Nemzeti Fejlesztési Minisztérium kivette a június 6. reggel 8-tól induló országos kazáncsereprogram támogatható köréből a gázkonvektort – deríthető ki a szaktárca közleménye nyomán.
Drágább lesz a Balaton
Áremelésre készül több balatoni település, miután az állam januártól csökkentette a vendégéjszakák után fizetendő idegenforgalmi adó (ifa) után járó kiegészítés mértékét. Van, ahol fizetőssé teszik a strandokat és a parkolókat.
Tíz politikus, aki a legtöbbet veszítette
Sznobjektív azzal a Puzsér Róberttel, aki mindig ad a saját véleményére! Az igazságshow újabb adásából kiderül annak a tíz politikusnak a neve, aki a legtöbbet veszítette az elhibázott pályaválasztással.
Tevecsikó született a Szegeden
Tevecsikó született a hétvégén a Szegedi Vadasparkban, a gondozói által Juszufnak elnevezett állat első lépéseinek a látogatók is tanúi lehettek – közölte Veprik Róbert igazgató.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.